Page:Watty and Meg, or, The wife reformed (7).pdf/7

 "O my Watty will ye lea' me, Friendless, helpless, to despair! O! for this ae time forgi'e me, Never will I vex you mair."

Aye! ye've aft said that, and broken A' your vows ten times a-week. No, no Meg! See—there's a token Glitt'ring on my bonnet cheek.

Owre the seas I march this morning, Listet, testet, sworn an' a', Forc'd by your confounded girning Farewell, Meg! for I'm awa'.

Then poor Maggy's tears and clamour Gusht afresh, and louder grew, While the weans, wi' mourufu yaumer, Round their sabbin' mither flew.

"Thro' the yirth I'll wander wi you— Stay, O Watty! stay at home, Here upon any knees I'll gi'e you Ony vow ye like to name.

See your poor young lammies pleadin', Will ye gang an' break our heart? No a house to put our head in, No a frien' to take our part."

Ilka word came like a bullet; Watty's heart begoud to shake; On a kist he laid his wallet, Dightet baith his e'en and spake.

"If ance mair I could by writing, Lea' the sodgers and stay still,